Ñehua , t̃e'pa' na Pablon o'ch alla noct̃ape'chaterrserr e'ñe nemuereñot̃es att̃en ñerra'm Cristo ñeñt̃ nanac amuerañtostsa . Puemuereñot̃ey ya ñapa' e'ñe pocte' eñche't̃ o'ch atet̃ enteñet ñerra'm ñapa' ama esoshe'mayaye . Ñehua , sapa' patanta'ttsospa' att̃ach sentenen ama errot̃ notenso atsrre'moc̈hen ñerra'm esempo allo'tsenen sesho . T̃arraña ñerra'm esempo allap̃aro'tsenen , allempo nequellquënnas cartapa' allempoña sapa' atet̃ sentenen ñerra'mrrat̃e' ama c̈hoye' nem̃cha'tenso ama't e'ñe mamesha , e'ñech eche'c̈harr notenes necartot̃ . T̃arraña ñeñt̃pa' ama att̃eyaye . Ama't allempo allo'tsenen sesho , ñerra'm nemneñeñ atet̃ ne'ñoronasapa' e'ñet̃e' eche'c̈harr ne'ñorennasa . Ñeñt̃o'marña t̃e'pa' e'ñe neyoc̈hrocmañen o'ch notas , soct̃ape'cherr cohuen e'ñe t̃ayecma allochñapa' ñerra'm esempoch nec̈herr seshopa' amach c̈ha se'ñoratno eche'c̈harr . T̃arro'mar ñerra'm ama soct̃ape'cherro cohuen , po'ñoc̈h ñerra'm esempo nec̈herr seshopa' c̈hach se'ñoraten eche'c̈harr , ñeñt̃es notene' napa' e'ño' nañeña noct̃ap̃ñot̃ atet̃ es nep̃atse'tyen ñeñt̃ atet̃ p̃a'yena acheñenesha' arr patsro , ñeñt̃pa' e'ñe ñocpueta sherben . T̃arraña napa' ama att̃eye' nepeno .
